# Zeta del Tucà

Zeta del Tucà (ζ Tucanae) és un estel en la constel·lació del Tucà de magnitud aparent +4,23. És el tercer estel més brillant de la constel·lació darrere d'α Tucanae i γ Tucanae.
Zeta Tucanae és una nana groga de tipus espectral F9V i amb una temperatura efectiva de 5900 K, uns 120 K més calenta que la del Sol. Amb una massa semblant a la solar, és un 26 % més lluminosa que el nostre estel. El seu radi és un 8 % més gran que el radi solar i gira sobre si mateix amb una velocitat de rotació projectada propera a zero. Presenta una baixa metal·licitat —abundància relativa d'elements més pesats que l'heli— amb un valor entorn del 60 % del solar. Es pensa que té una edat aproximada de 4840 milions d'anys, molt semblant a la del Sol (4600 milions d'anys). Observacions en l'infraroig realitzades amb el Telescopi espacial Spitzer revelen un excés a 70 μm, la qual cosa es relaciona amb la presència d'un disc circumestelar de pols.
Zeta Tucanae es troba a 28 anys llum del Sistema Solar. Els estels més propers a ell són dues nanes vermelles, Gliese 54 i Gliese 877, a 3,1 i 6,2 anys llum respectivament. No s'han detectat objectes de la grandària d'una nana marró —amb massa compresa entre 20 i 80 vegades la massa de Júpiter— dins de les 10 ua més properes a l'estel. Zeta Tucanae es troba entre els objectius prioritaris del Terrestrial Planet Finder (TPF) per a la cerca de planetes terrestres que puguin albergar vida.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 S. G. Sousa «Spectroscopic parameters for 451 stars in the HARPS GTO planet search program. Stellar [Fe/H] and the frequency of exo-Neptunes» (en anglès). Astronomy and Astrophysics, 1, 04-06-2008, pàg. 373–381. DOI: 10.1051/0004-6361:200809698.
* ↑ «The correlation between photometric variability and radial velocity jitter. Based on TESS and HARPS observations». Astronomy and Astrophysics, 7-2020, pàg. 20. DOI: 10.1051/0004-6361/202038035.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «Spectroscopic Parameters and atmosphEric ChemIstriEs of Stars (SPECIES) I. Code description and dwarf stars catalogue» (en anglès). Astronomy and Astrophysics, 7-2018, pàg. 76–76. DOI: 10.1051/0004-6361/201731533.
* 1 2 LHS 5 -- High proper-motion Star (SIMBAD)
* 1 2 3 Ghezzi, L.; Cunha, K.; Smith, V. V.; de Araújo, F. X.; Schuler, S. C.; de la Reza, R. «Stellar Parameters and Metallicities of Stars Hosting Jovian and Neptunian Mass Planets: A Possible Dependence of Planetary Mass on Metallicity». SAO/NASA ADS Astronomy Abstract Service. pp. 271-289 (Tabla consultada en CDS).
* ↑ Zeta Tucanae (Stars, Jim Kaler)
* ↑ Ramírez, I.; Allende Prieto, C.; Lambert, D. L. «Oxygen abundances in nearby stars. Clues to the formation and evolution of the Galactic disk». SAO/NASA ADS Astronomy Abstract Service. pp. 271-289 (Taula consultada en CDS).
* ↑ Kóspál, Ágnes; Ardila, David R.; Moór, Attila; Ábrahám, Péter «On the Relationship Between Debris Disks and Planets». SAO/NASA ADS Astronomy Abstract Service. pp. L73-L77.
* ↑ D. E. Trilling, G. Bryden, C. A. Beichman, G. H. Rieke, K. Y. L. Su, J. A. Stansberry, M. Blaylock, K. R. Stapelfeldt, J. W. Beeman & E. E. Haller «Debris Disks around Sun-like Stars». SAO/NASA ADS Astronomy Abstract Service. pp. 1086-1105.
* ↑ Zeta Tucanae (Solstation)